O **Inter Club d'Escaldes** é un club de fútbol de Andorra da cidade de Escaldes-Engordany. Foi fundado en 1991 e xoga na Primeira División de Andorra.

Historia
--------

Fundado en 1991, integrouse á Lliga Andorrana de futbol en 1995 obtivendo o sétimo posto entre doce competidores. Nos seus inicios o club tivo un forte apoio de **Construccions Modernes**, unha empresa ligada á construción, ata o punto que as súas iniciais CM perduraron no seu escudo até 2019.

Inter Club d'Escaldes, campión da Lliga Biosphere 2016-17
Inter foi un permanente protagonista dentro da máxima categoría, a pesar de que nunca lograse gañar a competición até 2020. O seu máximo logro foi a obtención de dous terceiros lugares: na tempada 1999-2000 e na tempada 2000-01. Nesta última edición da liga mesmo alcanzou o liderado nunha xornada: a cuarta.

A tempada 2002-03 foi especial para o club: sería a última na que conseguiu acceder ao play-off polo título conseguindo o cuarto posto. Pero ademais rexistrou a súa mellor campaña na Copa Constitució: alcanzou a súa única final no certame, na que foi derrotado por FC Lusitanos por 2-0.

No entanto, no resto das tempadas o Inter loitou por conservar a categoría: chegou a disputar tres veces a Promoción, despois de acabar na penúltima posición da fase regular e o posterior play-off pola permanencia. O seu momento máis angustiante foi na tempada 2008-09, cando logrou manterse en Primeira División despois de imporse por 10-9 na quenda de penaltis contra o Atlètic Club d'Escaldes (logo de que cada un gañase por 2-1 o seu respectivo partido como local).

Con todo, o descenso fíxose inevitable tras a tempada 2014-15, cando o club situouse na última posición logo dunha precaria campaña na que gañou un só partido, empatou outro e perdeu 18. O 19 de abril de 2015 confirmouse a caída á Segunda División despois da derrota por 2-1 ante o Futbol Club Encamp no Camp d'Esports d'Aixovall.

Unha vez na segunda categoría, o Inter tivo un cambio na xunta directiva que significou un envorco na súa xestión: ademais de modificar o seu escudo ao actual, o club potenciouse con algúns xogadores de vasta traxectoria e que posuían internacionalidades na selección de fútbol de Andorra como Xavi Andorrà, Dani Mejías e Dani Ferrón, entre outros. Incluso o técnico daquela tempada Álex Somoza tivo experiencia na absoluta como xogador.

Tras un quinto lugar na tempada 2015-16, o club conseguiu o título da Lliga Biosphere 2016-17 tras unha estreita disputa coa Penya Encarnada d'Andorra polo liderado. O 21 de maio de 2017 logrou o ascenso á Primeira División de Andorra tras derrotar ao Atlètic Club d'Escaldes por 3-0.

Logo de lograr ser campión da Primeira División de Andorra 2019-20 puido ter o dereito de poder participar na liga de Campións da UEFA 2020-21, desde a Rolda Preliminar. Esta participación histórica representa a primeira vez na historia do club na que participa nun torneo internacional oficial.

Xogadores
---------

*Artigo principal**:* Categoría:Xogadores do Inter Club d'Escaldes.
### Xogadores destacados

|  |  |  |
| --- | --- | --- |
| * España Alberto Lopo
* Odín Patiño
 | * Francia Fabrice Begeorgi
* Moisés Gonçalves
 | * España Santi Triguero
* Andorra Josep Manel Ayala
 |

### Cadro de xogadores

*Actualizado o 15 de febreiro de 2020*.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nº | Posto | País | Xogador |
| --- | --- | --- | --- |
| 1 | POR | Andorra | Josep Antoni Gomes |
| 2 | DIA | Andorra | Cristian Martínez |
| 3 | DEF | Andorra | Josep Maria Cabanes |
| 4 | DEF | Andorra | Emili García |
| 5 | MED | Andorra | Sergio Moreno  |
| 6 | DEF | Andorra | Ildefons Lima |
| 7 | DIA | España | Genís Soldevila |
| 8 | MED | Andorra | Albert Reyes |
| 9 | DIA |  | Rodrigo Vergara |
| 10 | DIA | Andorra | Juli Sánchez |
| 11 | MED | España | Jordi Betriu |
| 12 | DEF | Portugal | Rui Beja |
| 13 | POR | España | Jordi Ribó |
| 14 | DIA | Andorra | Eric Rodríguez |
| 15 | DEF | España | Óscar Reyes  2° |
| 16 | MED |  | Andrés Bríñez |
| 17 | MED | España | Toni Lao |
| 18 | DIA | Paraguai | Eugenio Peralta Cabrera |
| 19 | DIA | Portugal | Bruninho |
| 20 | MED | España | Jordi Roca |
| 21 | MED | Andorra | Marc Pujol Pons |
| 22 | DEF | España | Ivan Vigo |
| 23 | DEF | Andorra | Javier Moreno |
| 24 | DEF | Andorra | Oriol Fité |
| 33 | DIA | Portugal | Ricardo Correia Oliveira |

 |

Adestradores
------------

* Andorra Rubén Oliveira (2007)
* Portugal Alipio Ferreira (2008)
* Andorra Álex Somoza (2016-2018)
* España Adolfo Baines (2018-actualidade)

Palmarés
--------

### Torneos nacionais

| Andorra Competición nacional | Títulos | Subcampionatos |
| --- | --- | --- |
| **Primeira División de Andorra (3/0)** | 2019-20, 2020-21, 2021-22 |  |
| **Copa Constitució (2/0)** | 2020, 2023 |  |
| **Segunda División de Andorra (1/0)** | 2016-17 |  |
| **Supercopa de Andorra (1/0)** | 2020 |  |

Tempadas
--------

**Clasificación final**| Tempada | Posto | Categoría |
| --- | --- | --- |
| 1995-96 | 7° | Primeira |
| 1996-97 | 9° | Primeira |
| 1997-98 | 4° | Primeira |
| 1998-99 | 4° | Primeira |
| 1999-00 | 3° | Primeira |
| 2000-01 | 3° | Primeira |
| 2001-02 | 7° | Primeira |
| 2002-03 | 4° | Primeira |
| 2003-04 | 7° | Primeira |
| 2004-05 | 5° | Primeira |
| 2005-06 | 5° | Primeira |
| 2006-07 | 6° | Primeira |
| 2007-08 | 7° | Primeira |
| 2008-09 | 7° | Primeira |
| 2009-10 | 7° | Primeira |
| 2010-11 | 5° | Primeira |
| 2011-12 | 7° | Primeira |
| 2012-13 | 6° | Primeira |
| 2013-14 | 7° | Primeira |
| 2014-15 | 8° Decrecente | Primeira |
| 2015-16 | 5° | Segunda |
| 2016-17 | 1° Crecente (crecemento) | Segunda |
| 2017-18 | 6° | Primeira |
| 2018-19 | 3° | Primeira |
| 2019-20 | 1° | Primeira |
| 2020-21 | 1° | Primeira |

Participación en competicións da UEFA
-------------------------------------

| Tempada | Torneo | Rolda | Club | Casa | Visita | Global |
| --- | --- | --- | --- | --- | --- | --- |
| 2020–21 | UEFA Champions League | Preliminar | Kosovo Drita | **1–2** |
| UEFA Europa League | 2ª Clasificatoria |  Dundalk | 0–1 | – | **0–1** |
| 2021–22 | UEFA Champions League | Preliminar | Illas Feroe HB | **1–0** |
| Kosovo Pristina | **0–2** |
| UEFA Europa Conference League | 2ª Clasificatoria |  Teuta |  |  |  |

Notas
-----

1. ↑  "L'Inter d'Escaldes guanya la seva primera Lliga Multisegur Assegurances" (en catalán). FAF. 23 de xullo de 2020.
2. ↑  "FAF - Visualització d'Equips". www.faf.ad. Consultado o 15 de febreiro de 2020.

Véxase tamén
------------

### Ligazóns externas

* Inter Escaldes en UEFA.com